Sagen kort

Danske Regioner oplyste i slutningen af april, at man har fundet 63 helt nye giftstoffer i det danske grundvand, og her vækker særligt chlorothalonil-amidsulfonsyre bekymring.

Få dage efter viste en ny analyse så, at vandet fra Ledøje Vandværk i Egedal Kommune indeholdt netop chlorothalonil-amidsulfonsyre over grænseværdien for drikkevand i to ud af tre af vandværkets boringer.

Derfor sendte man en advarsel ud til borgerne - i alt 290 husstande - om, at de ikke skal drikke vandet.